Rila

Rila ( [rila],  [ríla]) estas altmontaro en sudokcidenta Bulgario. Ĝi situas en la provincoj Blagoevgrado, Kjustendil kaj Sofio norde de la montaro Pirin kaj oriente de la slava Nord-Makedonio. Internacie aparte konatas la samnoma Rila-monaĥejo en la montaro, kiu listiĝis kiel monda kultura heredaĵo de Unesko.

La plej alta punkto de la montaro estas la monto Musala, kies pinto situas 2925 metrojn super la marnivelo. Rila estas la plej alta montaro sur la balkana duoninsulo.

La pejzaĝon karakterizas montopintoj preskaŭ ĉiam kovritaj per neĝo, krutaj rokaj deklivoj, profundaj kanjonoj kaj preskaŭglacie malvarmaj montaraj lagoj. En la montaro ekzistas granda nombro de mineralakvaj fontoj. La plej varma fonto () situas en Sapareva Banja. Kadrigite de arbarokovritaj montaj deklivoj situas la Rila-monaĥejo, kaj la proksima ensemblo de "sep lagoj de Rila".

La regiono riĉas je sovaĝaj bestoj. Troveblas interalie ursoj, aproj, linkoj, kaproj, cervoj, falkoj kaj agloj.

Sume en la montaro situas pli ol 160 lagoj, la plej multaj el ili en alteco de inter 2100 kaj 2500 metroj. La plej alta lago situas 2709 metrojn super la marnivelo piede de la monto Musala. La montaro Rila estas la fontejo de la riveroj Marico, Iskar kaj Mesta.
Lokaj esperantistoj
Arĥimandrito Zaharij Atanasov (20-a de julio 1874; mortis la 16-an de aŭgusto 1936);
Petr Jordanov (naskiĝis 1884);

Galerio

Kategorio:Montaroj en Bulgario